# meur
## Brezhoneg
### Etimologiezh

    Testeniekaet en henvrezhoneg (mor).
    Meneget er C'hatolikon.
    Da geñveriañ gant ar gerioù mawr en kembraeg, mur en kerneveureg, mór en iwerzhoneg ha maros en galianeg.
    Anavezet evel anv-tiegezh : Le Meur, Meuric, Meurou.

### Anv-gwan

| Derez | Furm |
| Derez-plaen | meur |
| Derez-uheloc'h | meuroc'h |
| Derez-uhelañ | meurañ |
| Derez-estlammiñ | meurat |
meur /ˈmøːr/
* Bras e bouez en ur gevredigezh (diwar-benn an dud).
** Un den meur.
* Pennañ, galloudusañ (en ur c'henstrollad gerioù, goude an anv-kadarn spizad).
* meur a ...

#### Gerioù kevrennek

Anvioù-lec'hioù :
* Ar Gerveur
* Breizh-Veur
* Bonneur
* Enez-Veur
* Kernev-Veur
* Kerveur
* Lanneur
* Pleuveur
* Ploveur
Gerioù kevrennek all :
* iliz-veur
* kuzul-meur
* lizher-meur
* meurvil
* meurvor
* nemeur
* ozhac’h-meur
* sened-meur
* skol-veur

#### Deveradoù

* Meurig (anv-tiegezh)
* meuraat
* meurbed
* meurded
* meurdez
* meurdezus
* Meuroù (anv-tiegezh)
* nemeur

#### Troidigezhioù

* galleg : grand (dans un sens noble) ; principal ; supérieur ; suprême
* kembraeg : mawr
* kerneveureg : mur
* saozneg : great

### Anv-kadarn

meur; liester meurien.
* Dianav en unander, nemet evel anv-tiegezh: Ar Meur.

### Adverb

meur
* Ger a dalvez da verkañ un niver bras awalc'h.
** Meur a zen.
* meur a hini
* meur a unan
* meur a wech

#### Krennlavarioù

* Un daouarn tomm hag ur galon yen A ra goap a veur a zen. — (Jules Gros, Le trésor du breton parlé Deuxième Partie, 1970, p. 396.), — (Jules Gros, Le trésor du breton parlé Troisième Partie, 1974, p. 318.)